open-index/open-wikipedia-markdown huggingface dataset:
Θρησκιόρνις

Η ***Θρησκιόρνις*** είναι γένος ιβίδων της οικογένειας των Θρησκειορνιθίδων. Εξαπλώνονται στα θερμά μέρη του Παλαιού Κόσμου στη νότια Ασία, την Αυστραλασία και την Υποσαχάρια Αφρική. 

## Μορφολογία
Οι ενήλικες θρησκιόρνιθες έχουν κύριο μήκος 75 εκ. Τυπικύ εμφάνιση των ειδών αυτών είναι το ολόλευκο φτέρωμα με τα μαύρα ερετικά και τον μαύρο λαιμό, κεφάλι και ράμφος. Μόνο η τραχύλαιμη ίβιδα διαφέρει που έχει ολόλευκα φτερά στον λαιμό και οι φτερούγες της έχουν μεταλλική πράσινη και μπλε γυαλάδα. Μάλιστα μερικές φορές κατατάσσεται στο ξεχωριστό γένος *Carphibis* (Jameson, 1835) ως *Carphibis spinicollis*.

## Είδη
* Ιερή ίβιδα, *T. aethiopicus*
* Ιερή ίβιδα της Μαδαγασκάρης, *T. bernieri*
* Μαυροκέφαλη ίβιδα, *T. melanocephalus*
* Αυστραλιανή λευκή ίβιδα, *T. molucca*
** Αυστραλασιατική λευκή ίβιδα, *T. m. molucca*
** Λευκή ίβιδα του Σολομώντα, *T. m. pygmaeus*
* Τραχύλαιμη ίβιδα, *T. spinicollis*
*Ίβιδα της νήσου Ρεϋνιόν, *T. solitarius* (εξαφανισμένο)

Κατηγορία:Θρησκειορνιθίδες
Μαυροκέφαλη ίβιδα

αριστερά|μικρογραφία|Ανήλικο ζητά τροφή από ενήλικο στο Άντρα Παντρές, Ινδία
Η **Μαυροκέφαλη ίβιδα** ή **Ανατολική λευκή ίβιδα** είναι υδρόβιο πουλί της οικογένειας των Θρησκειορνιθίδων που εξαπλώνεται στην Ινδική υποείπηρο και την Νοτιοανατολική Ασία,από την Βόρεια Ινδία, το Μπανγκλαντές, το Νεπάλ και το Σρι Λάνκα ανατολικά μέχρι την Ιαπωνία. Χτίζει μια φωλιά σε ένα δέντρο και γεννάει 2-4 αυγά.

Τα ενήλικα είναι τυπικά 75 εκ. σε μήκος και με λευκό φτέρωμα, εκτός από κάποια γκριζωπά σημεία. Το φαλακρό κεφάλι, ο λαιμός, και τα πόδια είναι μαύρα. Το κυρτό ράμφος του είναι σκοτεινό κίτρινο. Την αναπαραγωγική περίοδο, αποκτούν γκρίζο χρώμα στον τράχηλο και τα φτερά, ενώ εμφανίζουν επίσης διακοσμητικά φτερά στην βάση του λαιμού.

Ζει σε βαλτώδεις υγρότοπους στην ενδοχώρα και τα παράλια, όπου τρέφεται με ψάρια, βατράχια και άλλα υδρόβια πλάσματα, ακόμη και με έντομα. 

## Εικόνες

Darter and Ibis on a race 1.jpg|Μαυροκέφαλη ίβιδα και Ανχίνγκα εν πτήσει
Ibis landing in group 1.jpg|Ίβιδες προσγειώνονται πάνω σε δέντρο
Black headed Ibis on a flight 1.jpg|Ίβιδα που πετάει πολύ ψηλά


## Παραπομπές
Άδαδα (Πισιδία)

Τα **Άδαδα** είναι αρχαία πόλη και αρχαιολογική θέση στην Πισιδία βόρεια της Σέλγης και ανατολικά του ποταμού Ακσού (αρχ. Κέστρος), κοντά στο χωριό Σατζράκ της επαρχίας Ισπάρτας στην περιοχή και πόλη Σουτσουλέρ. Η περιοχή έχει ταυτιστεί και ως Καραμπαβουλού, Καράμπαβλι περίπου 35 χλμ βόρεια της λίμνης Εγκριντίρ.

## Φιλολογική και αρχαιολογική μαρτυρία
Η αρχαιότερη λογοτεχνική μαρτυρία για την πόλη έρχεται από τον γεωγράφο Αρτεμίδωρο, όπως παρατίθεται από τον Στράβωνα, ο οποίος καταλογογραφεί τα Άδαδα ανάμεσα στις αρχαίες πόλεις της Πισιδίας, επιβεβαιούμενος από τον Πτολεμαίο Το όνομα Άδαδα είναι πιθανώς Πισιδικό. Σε αρχαίες πηγές  αναφέρεται επίσης ως *Αδαδάτη* και *Όδαδα*, πιθανές παραφθορές του κυρίου ονόματος. Αρχαιολογική μαρτυρία για το όνομα της πόλης έχουμε σε επιγραφή του δεύτερου αιώνα π.Χ. στην οποία καταγράφεται συνθήκη φιλίας και συμμαχίας με την Τερμησσό.

## Η αρχαιολογική θέση
Στα ορατά ερείπια της αρχαιολογικής θέσης περιλαμβάνονται: Ο ναός των αυτοκρατόρων και της Αφροδίτης, όπως επίσης και ο ναός των αυτοκρατόρων και του Δία Σέραπη. Υφίσταται επίσης καλοδιατηρημένη κλίμακα που οδηγούσε από την αγορά προς ένα πύργο και άλλα κτήρια και οχυρώσεις, πιθανώς την ακρόπολη της πόλης. Υπάρχουν επίσης σωζόμενα κτήρια διαφορετικών τύπων.

## Νομισματοκοπία
Υπάρχουν δύο διακριτές περίοδοι νομισματοκοπίας στα Άδαδα
* Ως ανεξάρτητη πόλη της ύστερης ελληνιστικής περιόδου, όταν κόπηκαν και τα πρώτα νομίσματα, κατά τον  πρώτο αιώνα π.Χ..
* Ως υποταγμένη πόλη στην ρωμαϊκή αυτοκρατορία. Η αυτοκρατορική νομισματοκοπία ξεκίνησε επί Τραϊανού (98-117) και σταμάτησε κατά την περίοδο του Βαλεριανού και του Γαλλιηνού (253-268).

## Θρησκεία
Βάσει των εικονογραφικών τύπων της νομισματικής προσωπογραφίας μαρτυρείται η λατρεία του Διός, του Διονύσου, της Άρτεμης (Περγαίας), της Αθηνάς και της Υγιείας. Επιπλέον η ηρωική λατρεία του Ηρακλή, των Διοσκούρων και του Ασκληπιού, όπως επίσης και η αυτοκρατορική λατρεία.

## Επισκοπική έδρα
Κατά τη βυζαντινή εποχή η πόλη ήταν επισκοπική έδρα του πατριαρχείου Αντοχείας.

## Παραπομπές


## Εξωτερικοί σύνδεσμοι
* 

Κατηγορία:Αρχαίες πόλεις της Πισιδίας
Γιώργος Ξηροπαΐδης

Ο **Γιώργος Ξηροπαΐδης**, (Αθήνα, 1958), είναι Έλληνας πανεπιστημιακός και ιστορικός.

Γεννήθηκε στην Αθήνα το 1958. Σπούδασε φιλοσοφία καθώς επίσης γερμανική και κλασική φιλολογία στο Πανεπιστήμιο του Φράιμπουργκ (1980-1985), όπου και εκπόνησε τη διδακτορική του διατριβή με θέμα πάνω στη φιλοσοφία της γλώσσας του ύστερου Χάιντεγκερ (1990).

## Ακαδημαϊκή καριέρα
Δίδαξε φιλοσοφία της γλώσσας και θεωρία της λογοτεχνίας στο τμήμα Γερμανικής Γλώσσας και Φιλολογίας του Πανεπιστημίου Αθηνών (1997-2010). Επίσης διατέλεσε καθηγητής νεότερης και σύγχρονης αισθητικής (2010-2017) και κατόπιν Κοσμήτορας της Ανωτάτης Σχολής Καλών Τεχνών (2013-2017). Από το 2019, είναι καθηγητής ιστορίας των φιλοσοφικών και αισθητικών ιδεών στο τμήμα Πολιτικής Επιστήμης και Ιστορίας του Παντείου Πανεπιστημίου. Επίσης, είναι εν ενεργεία πρόεδρος του τμήματος Πολιτικής Επιστήμης και Ιστορίας. 

Οι δημοσιεύσεις του περιστρέφονται γύρω από την τρίτη *Κριτική* του Καντ, τη φαινομενολογία (Χούσσερλ), τη φιλοσοφική ερμηνευτική (Χάιντεγγερ και Γκάνταμερ), την κριτική θεωρία (Αντόρνο και Χάμπερμας) και την ιστορία των αισθητικών ιδεών (Καντ, Γερμανικός Ιδεαλισμός, Ρομαντισμός). Συμμετείχε σε συλλογικά έργα, έχει μεταφράσει έργα του Μ. Χάιντεγκερ και του Ερνστ Κασσίρερ ενώ έχει επιμεληθεί δεκάδες τίτλους για λογαριασμό των εκδόσεων Εκκρεμές, Πλέθρον, Κριτική, Πόλις και Scripta. 

## Πηγές & Εργογραφία

Οι δημοσιεύσεις του Γιώργου Ξηροπαΐδη *στη βάση δεδομένων της Biblionet.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Παντείου Πανεπιστημίου
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Σεσίλ Ιγγλέση Μαργέλλου

Η **Σεσίλ Ιγγλέση Μαργέλλου** είναι μεταφράστρια και συγγραφέας. Γεννήθηκε στην Αθήνα το 1953. Σπούδασε πολιτικές επιστήμες, κοινωνιολογία, καθώς και κλασική και γαλλική φιλολογία στο Παρίσι και τη Γενεύη. Διετέλεσε μέλος των Μονίμων Ελληνικών Αντιπροσωπειών στον ΟΟΣΑ στο Παρίσι (εκπρόσωπος στον IEA) και στον ΟΗΕ στη Γενεύη (εκπρόσωπος στην UNCTAD).

Συνεργάστηκε με ποικίλα έντυπα ως κριτικός λογοτεχνίας και μετέφρασε προς και από τα νέα ελληνικά πολλούς συγγραφείς (Μπ. Κασσέν, Ρ. Κενώ, Κολέτ, Α. Μπερμάν, Σελίν, Γ. Τσίρο, Κ. Δημουλά, Πλάτωνα κ.ά.). Ασχολείται ενεργά με τη σειρά μεταφρασμένης λογοτεχνίας "The Margellos World Republic of Letters", που  ίδρυσε με τον σύζυγό της το 2007 στους κόλπους του Yale University Press. Τιμήθηκε με το Κρατικό Βραβείο Λογοτεχνικής Μετάφρασης προς Ξένη Γλώσσα (2013) και με το παράσημο του Ιππότη Γραμμάτων και Τεχνών της Γαλλικής Δημοκρατίας (2014).

## Πηγές
* Σεσίλ Ιγγλέση Μαργέλλου  στη βάση δεδομένων της Biblionet.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Έλληνες κριτικοί της λογοτεχνίας
Ιωάννης Ταρσούλης

Ο **Ιωάννης Ταρσούλης** (1875 – 12 Ιουνίου 1963) ήταν Έλληνας βιομήχανος.

## Βιογραφία
Εξελέγη βουλευτής στην εκλογική περιφέρεια Πυλίας το 1923 και επανεξελέγη το 1928 με το Κόμμα Συντηρητικών Δημοκρατικών. 

Απεβίωσε τον Ιούνιο του 1963.

## Παραπομπές


Κατηγορία:Έλληνες βιομήχανοι
Κατηγορία:Βουλευτές Πυλίας
Κατηγορία:Βουλευτές εκλεγμένοι με το Κόμμα Συντηρητικών Δημοκρατικών
Ορχιδέα τίγρης

Η **Ορχιδέα Τίγρης** *(Tiger orchid)*, είναι κοινή ονομασία για πολλές ορχιδέες και μπορεί να αναφέρεται στα παρακάτω γένη και είδη:

*Γένος *Elleanthus*,  εγγενές στις νεοτροπικές χώρες,
*Είδος  *Grammatophyllum speciosum*, τη μεγαλύτερη ορχιδέα στον κόσμο,η οποία είναι εγγενής στη νοτιοανατολική Ασία
*Γένος *Maxillaria*, εγγενές στις νεοτροπικές χώρες
*Είδος *Rossioglossum grande*, εγγενές στην Κεντρική Αμερική

## Εικόνες

Κατηγορία:Ορχεοειδή
3097 Τάκιτος

Ο **Τάκιτος (Tacitus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή ενός από τους σημαντικότερους Ρωμαίους ιστορικούς, του Τακίτου.

## Φυσικά χαρακτηριστικά
Τα κυρίως φυσικά χαρακτηριστικά του Τακίτου είναι άγνωστα. Ο Τάκιτος περιστρέφεται γύρω από τον εαυτό του μία φορά κάθε 6 έως 9 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τακιτος
Ρικάρντο Τζιακόνι

Ο **Ρικάρντο Τζιακόνι** (*Riccardo Giacconi*, 1931-2018) ήταν Ιταλοαμερικανός αστροφυσικός, από τους θεμελιωτές της αστρονομίας ακτίνων Χ, που τιμήθηκε με το Βραβείο Νόμπελ Φυσικής το 2002. Το μεγαλύτερο μέρος της σταδιοδρομίας του ήταν στο Πανεπιστήμιο Τζονς Χόπκινς των ΗΠΑ, ενώ διετέλεσε και γενικός διευθυντής στο Ευρωπαϊκό Νότιο Αστεροσκοπείο.

## Ζωή και έργο
Ο Τζιακόνι γεννήθηκε στη Γένοβα της Ιταλίας στις 6 Οκτωβρίου 1931 και αποφοίτησε από το Πανεπιστήμιο του Μιλάνου προτού εγκατασταθεί στις ΗΠΑ για να σταδιοδρομήσει στον χώρο της αστροφυσικής.

Επειδή οι ακτίνες Χ που προέρχονται από ουράνιες πηγές απορροφώνται από τη γήινη ατμόσφαιρα πριν φθάσουν στην επιφάνεια της Γης, η εκτόξευση ανιχνευτών ακτίνων Χ στο διάστημα ήταν απαραίτητη για αστρονομικές παρατηρήσεις στις ακτίνες Χ. Μελετώντας αυτό το πρόβλημα, ο Τζιακόνι εργάσθηκε για την ανάπτυξη κατάλληλων ελαφρών οργάνων που θα μπορούσαν να καταγράψουν αστρονομικές πηγές ακτίνων Χ από το διάστημα. Αυτά εκτοξεύθηκαν με υποτροχιακές πτήσεις πυραύλων από το 1957 μέχρι τις αρχές της δεκαετίας του 1960, και στη συνέχεια με τον πρώτο τεχνητό δορυφόρο έρευνας στην αστρονομία ακτίνων Χ, τον *[[Uhuru]]* (1970-1973). Η πρωτοποριακή έρευνα του Τζιακόνι συνεχίσθηκε το 1978 με το «Αστεροσκοπείο Αϊνστάιν» (HEAO-2), το πρώτο τηλεσκόπιο ακτίνων Χ με πλήρεις δυνατότητες απεικονίσεως που τοποθετήθηκε στο διάστημα (1978-1982), και αργότερα με το Αστεροσκοπείο ακτίνων Χ Τσάντρα, που εκτοξεύθηκε το 1999 και λειτουργεί ακόμα. Ο Τζιακόνι έθεσε την εμπειρία του στην υπηρεσία και της οπτικής αστρονομίας, καθώς υπήρξε ο πρώτος ιστορικά διευθυντής του Επιστημονικού Ινστιτούτου Διαστημικού Τηλεσκοπίου, που είναι το κέντρο επιστημονικών παρατηρήσεων για το Διαστημικό τηλεσκόπιο Χαμπλ, καθώς και γενικός διευθυντής στο Ευρωπαϊκό Νότιο Αστεροσκοπείο (ESO) από το 1993 μέχρι το 1999.

Ο Τζιακόνι δίδαξε φυσική και αστρονομία στο Πανεπιστήμιο Τζονς Χόπκινς στη Βαλτιμόρη από το 1982.

Απεβίωσε στις 9 Δεκεμβρίου 2018.

## Βραβεία και άλλες τιμητικές διακρίσεις
Ο Τζιακόνι βραβεύθηκε με το Βραβείο Νόμπελ Φυσικής το 2002 «για την πρωτοπόρο συμβολή του στην Αστροφυσική, η οποία οδήγησε στην ανακάλυψη των πηγών των κοσμικών ακτίνων Χ». Το Βραβείο μοιράσθηκε μεταξύ του Τζιακόνι και των Μασατόσι Κοσίμπα και Ρέιμοντ Ντέιβις. Εκτός από αυτό, ο Τζιακόνι τιμήθηκε με τα:

* Βραβείο Αστρονομίας Helen B. Warner (1966)
* Μετάλλιο Μπρους της Αστρονομικής Εταιρείας του Ειρηνικού (1981)
* Βραβείο Χάινεμαν για την Αστροφυσική (1981)
* Χρυσό Μετάλλιο της Βασιλικής Αστρονομικής Εταιρείας (1982)
* Βραβείο Βολφ Φυσικής (1987)
* Εθνικό Μετάλλιο Επιστήμης (2003)

### Ονομάσθηκε προς τιμή του
* Ο αστεροειδής 3371 Τζιακόνι, που ανακαλύφθηκε το 1955

## Παραπομπές


Κατηγορία:Αμερικανοί αστρονόμοι
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Τούζλα

Η **Τούζλα** (βοσνιακά και κροατικά: *Tuzla*, σερβικά: *Тузла*) είναι πόλη, κέντρο του καντόνιου της Τούζλας στη Βοσνία και Ερζεγοβίνη με πληθυσμό 83.770 κατοίκους (τρίτη μεγαλύτερη πόλη της χώρας). Η πόλη της Τούζλα φιλοξενεί τη μοναδική αλμυρή λίμνη της Ευρώπης ως τμήμα του κεντρικού της πάρκου. Η ιστορία της πόλης χρονολογείται από τον 9ο αιώνα. Η σύγχρονη Τούζλα χρονολογείται από το 1510 όταν έγινε μια σημαντική πόλη φρουράς στην Οθωμανική Αυτοκρατορία. Μετά τον πρόσφατο πόλεμο της Βοσνίας η Τούζλα είναι μέρος της Ομοσπονδίας της Βοσνίας και Ερζεγοβίνης. 
thumb|left|270px|Ηλεκτρικός σταθμός της Τούζλας
Η πόλη βρίσκεται στα βορειοανατολικά της Ομοσπονδίας Βοσνίας-Ερζεγοβίνης. Η οροσειρά Μαέβιτσα περικυκλώνει την πόλη στα βορειοδυτικά. Έχει εύκρατο ηπειρωτικό κλίμα. Δίπλα στην Τούζλα βρίσκονται μεγάλα κοιτάσματα του γαιάνθρακα. 

Η Τούζλα αποτελεί είναι ένα από τα μεγάλα βιομηχανικά κέντρα της Βοσνίας, μετά το Σαράγεβο και την Μπάνια Λούκα.

## Παραπομπές


Κατηγορία:Πόλεις της Βοσνίας και Ερζεγοβίνης
Κρατιδιακές εκλογές της Βάδης-Βυρτεμβέργης (2011)

Οι **κρατιδιακές εκλογές του 2011** στη Βάδη-Βυρτεμβέργη διεξήχθησαν στις 27 Μαρτίου 2011. Το κυβερνών Χριστιανοδημοκρατικό Κόμμα της Άνγκελα Μέρκελ υπέστη την χειρότερη ήττα του έπειτα από 58 χρόνια. Ο Βίνφριντ Κρέτσμαν έγινε ο πρώτος Οικολόγος πρωθυπουργός στο εν λόγω κρατίδιο και ανέλαβε καθήκοντα στις 12 Μαΐου 2011. Ο κυβερνητικός εταίρος των Χριστιανοδημοκρατών, το FDP, στο κρατίδιο όπου ιδρύθηκε, κατακρημνίστηκε σε βαθμό που παραλίγο να μείνει έξω από την τοπική Βουλή.

## Αποτελέσματα
**Landtag, 27 Μαρτίου 2011**
|- bgcolor=#E9E9E9
! colspan="2" | Κόμμα
! | Ιδεολογία
! colspan="2" | Ψήφοι % (μεταβολή)
! colspan="2" | Έδρες (μεταβολή)
! | Έδρες %
|- 
|style="width: 20px" bgcolor=#000000 align="center" | 
| align="left" | CDU 
| align="left" | χριστιανοδημοκρατικό, συντηρητικό
| align="right" |39
| align="right" |-5,2
| align="right" |60
| align="right" |-9
| align="right" | -15
|- 
|style="width: 20px" bgcolor=#99CC33 align="center" | 
| align="left" | Συμμαχία '90/Οι Πράσινοι (Die Grünen)
| align="left" | πράσινο (οικολογικό)
| align="right" |24,2
| align="right" |+12,5
| align="right" |36
| align="right" |+19
| align="right" |+111,8
|- 
|style="width: 20px" bgcolor=#DC241f align="center" | 
| align="left" | SPD
| align="left" | σοσιαλδημοκρατικό, τρίτος δρόμος
| align="right" |23,1
| align="right" |-2,1
| align="right" |35
| align="right" |-3
| align="right" |-7,9
|- 
|style="width: 20px" bgcolor=#FFFF00 align="center" | 
| align="left" | FDP
| align="left" | κλασικό φιλελεύθερο
| align="right" |5,3
| align="right" |-5,4
| align="right" |7
| align="right" |-8
| align="right" |-53,3
|-
|style="width: 20px" bgcolor=#AA0000 align="center" | 
| align="left" | Η Αριστερά
| align="left" | δημοκρατικός σοσιαλισμός
| align="right" |2,8
| align="right" |-0,3
| align="right" |
| align="right" |
| align="right" |
|- 
|style="width: 20px" bgcolor=#FF8800 align="center" | 
| align="left" | Κόμμα των Πειρατών
| align="left" | ελευθερία της πληροφορίας
| align="right" |2,1
| align="right" |+2,1
| align="right" |
| align="right" |
| align="right" | 
|- 
|style="width: 20px" bgcolor=#386ABC align="center" | 
| align="left" | Οι Ρεπουμπλικανοί
| align="left" | εθνικιστικό, εθνικό συντηρητικό
| align="right" |1,1
| align="right" |-1,4
| align="right" |
| align="right" |
| align="right" |
|-
|style="width: 20px" bgcolor=white align="center" | 
| align="left" | Όλα τα άλλα
| align="left" | 
| align="right" |2,4
| align="right" | 
| align="right" | 
| align="right" | 
| align="right" | 
|-
! align="right" style="background-color:#E9E9E9" colspan=3 | Σύνολο
! align="right" style="background-color:#E9E9E9" | 100,0%
! align="right" style="background-color:#E9E9E9" | &nbsp;
! align="right" style="background-color:#E9E9E9" | 138
! align="right" style="background-color:#E9E9E9" | -1
! align="right" style="background-color:#E9E9E9" | 100,0%
|}

## Παραπομπές


2011
Βαδη-Βυρτεμβεργη
Κατάλογος πρωθυπουργών της Βάδης-Βυρτεμβέργης

Ο **Πρωθυπουργός της Βάδης-Βυρτεμβέργης** είναι ο αρχηγός κυβέρνησης (Minister-President) στο κρατίδιο Βάδη-Βυρτεμβέργη της Γερμανίας. Από το 1948 ως το 2011 η κυβέρνηση κυριαρχείτο από το CDU. Μετά τις εκλογές του 2011 ο Βίνφριντ Κρέτσμαν έγινε ο πρώτος Οικολόγος πρωθυπουργός στο εν λόγω κρατίδιο.  

Ο πρώτος πρωθυπουργός από την ίδρυση του κρατιδίου το 1952 ήταν ο Ράινχαρτ Μάιερ.

## Διατελέσαντες πρωθυπουργοί της Βάδης-Βυρτεμβέργης
**Πολιτικό κόμμα:**

## Παραπομπές


Πρωθυπουργοι
Κατηγορία:Βάδη-Βυρτεμβέργη
Κόλπος της Καλιφόρνιας

thumb|250px
Ο **Κόλπος της Καλιφόρνιας** (ισπανικά: Golfo de California) επίσης γνωστός ως **Θάλασσα του Κορτές** (ισπανικά: Mar de Cortés) είναι κόλπος του Ειρηνικού Ωκεανού ανάμεσα στη Χερσόνησο Μπάχα Καλιφόρνια και το ηπειρωτικό Μεξικό. Τα νερά του κόλπου βρέχουν τις ακτές των μεξικάνικων πολιτειών Μπάχα Καλιφόρνια, Μπάχα Καλιφόρνια Σουρ, Σονόρα και Σιναλόα. Η επιφάνεια του κόλπου είναι περίπου 160.000 χλμ² και έχει μήκος περίπου 1.100 χιλιόμετρα.

Στον κόλπο της Καλιφόρνιας βρίσκεται δύο μεγάλα νησιά - Άνχελ ντε λα Γκουάρντα και Τιμπουρόν, μαζί με μερικά μικρότερα.

## Εξωτερικοί σύνδεσμοι
* 

Κατηγορία:Κόλποι της Αμερικής
Κατηγορία:Γεωγραφία του Μεξικού
Κατηγορία:Κόλποι του Ειρηνικού Ωκεανού
Στάδιο ποδοσφαίρου

[thumb|Το [Φέλτινς Αρένα στο Γκελζενκίρχεν]]
[thumb|Το [Στάδιο Σαντιάγο Μπερναμπέου στη Μαδρίτη]]

Το **Στάδιο Ποδοσφαίρου** είναι ένα στάδιο στο οποίο διεξάγονται αγώνες ποδοσφαίρου. Περιλαμβάνει κυρίως το γήπεδο ποδοσφαίρου και τις εξέδρες των θεατών.

## Παραπομπές


## Δείτε ακόμη
* Κατηγορίες σταδίων UEFA
Μπενιδόρμ

Το **Μπενιδόρμ** (ισπανικά: Benidorm) είναι πόλη και δήμος στην Ισπανία, στην περιφέρεια Αλικάντε της Βαλενθιανικής Κοινότητας. Έχει πληθυσμό 69.100 κατοίκους και έκταση 38.51 τετ.χλμ.
left|thumb|250px|Πονιέντε αμμουδιά΄
Μέχρι τη δεκαετία του 1960, το Μπενιδόρμ ήταν μικρό ψαροχώρι, αλλά σήμερα αποτελεί μεγάλο τουριστικό θέρετρο, με τις παραλίες, τα ξενοδοχεία και τους ουρανοξύστες του. Το Μπενιδόρμ έχει τους περισσότερους κατά κεφαλήν ουρανοξύστες από οποιαδήποτε πόλη στον κόσμο. Βρίσκεται στις ακτές των δύο παραλίων - *Πλάγια ντε Λεβάντε* (ισπανικά: Playa de Levante) και *Πλάγια ντε Πονιέντε* (ισπανικά: Playa de Poniente).
left|thumb|250px

## Παραπομπές


Κατηγορία:Πόλεις της Ισπανίας
Κατηγορία:Κοινότητα της Βαλένθια
Πατρίς Ταλόν

Ο **Πατρίς Ταλόν** (Patrice Talon, 1η Μαΐου 1958-) είναι επιχειρηματίας και πολιτικός από το Μπενίν, πρόεδρος της χώρας από τις 6 Απριλίου 2016. Επανεξελέγη το 2021.

## Βιογραφία
Είναι γνωστός ως ο «Βασιλιάς του Βαμβακιού» εξαιτίας της εμπλοκής του στη βιομηχανία βάμβακος. Υποστήριξε τον πρόεδρο Τομάς Μπονί Γιαγί, χρηματοδοτώντας την εκστρατεία του για τις εκλογικές αναμετρήσεις του 2006 και του 2011. Όμως έπειτα από την αποτυχία των δύο, ο Ταλόν κατηγορήθηκε για ανάμιξη σε συνωμοσία με σκοπό τη δολοφονία του προέδρου  Μπονί Γιαγί και έφυγε για τη Γαλλία το 2012. Τελικά του δόθηκε χάρη το 2014.
Ο Ταλόν ήταν υποψήφιος στις προεδρικές εκλογές του 2016. Παρότι ήταν 2ος στον πρώτο γύρο των εκλογών, με πρώτο τον πρωθυπουργό Λιονέλ Ζινσού από τις Δυνάμεις Καουρί για το Μπενίν που ξεπροβάλλει, επικράτησε στον δεύτερο γύρο, με ποσοστό 65% των ψήφων. Σε ομιλία του στις 25 Μαρτίου 2016, ο Ταλόν δήλωσε ότι «πρώτον και κύριον θα ασχοληθεί με τις μεταρρυθμίσεις στο σύνταγμα», συζητώντας το σχέδιό του να περιορίσει την προεδρική θητεία σε μία πενταετία. Παράλληλα, ανακοίνωσε ότι σχεδίαζε να μειώσει τον αριθμό των μελών της κυβέρνησης από τα 28 στα 16 μέλη.

Ο Ταλόν ορκίστηκε πρόεδρος στις 6 Απριλίου 2016. Η σύνθεση της κυβέρνησής του ανακοινώθηκε αργότερα την ίδια ημέρα. Στο νέο κυβερνητικό σχήμα δεν διορίστηκε πρωθυπουργός, ενώ δύο από τους ηττημένους των προεδρικών εκλογών , οι οποίοι είχαν υποστηρίξει τον Ταλόν στον δεύτερο γύρο, οι Πασκάλ Κουπακί και Αμπντουλάγιε Μπιό-Τσανέ διορίστηκαν σε καίριες θέσεις. Ειδικότερα, ο Κουπακί έγινε γενικός γραμματέας της προεδρίας και ο Μπιο-Τσανέ διορίστηκε υπουργός Προεδρίας για Σχεδιασμό και Ανάπτυξη.

Το 2021 επανεξελέγη για μία δεύτερη θητεία με το 86,30% των ψήφων.

### Προσωπική ζωή
Είναι παντρεμένος με μια γυναίκα από το Πόρτο Νόβο και έχει μαζί της δύο παιδιά.

## Παραπομπές


## Εξωτερικοί σύνδεσμοι
* 

Κατηγορία:Ηγέτες εν ενεργεία
Κατηγορία:Πρόεδροι του Μπενίν
Google Play Music

Το **Google Play Music **ήταν μια υπηρεσία streaming μουσικής, η οποία λειτουργούσε από την Google. Οι χρήστες με λογαριασμούς τύπου standard, μπορούσαν να ανεβάσουν και να ακούσουν μέχρι 50.000 τραγούδια από τις προσωπικές τους βιβλιοθήκες χωρίς κόστος. Οι χρήστες μπορούσαν να αγοράσουν επιπλέον κομμάτια για τη βιβλιοθήκη τους, μέσα από το κατάστημα μουσικής του Google Play. Εκτός από την δυνατότητα streaming μουσικής για συσκευές με σύνδεση στο Internet, η εφαρμογή του Google Play Music, επέτρεπε στους χρήστες να αποθηκεύουν και να ακούν μουσική χωρίς σύνδεση στο Internet.

Η υπηρεσία είχε ανακοινωθεί στις 10 Μαΐου του 2011 και μετά από έξι μήνες, ξεκίνησε επίσημα την λειτουργία της και συγκεκριμένα στις 16 Νοεμβρίου του 2011. Το Google Play Music προσέφερε περισσότερα από 35 εκατομμύρια κομμάτια για αγορά ή streaming. Η υπηρεσία, πριν την διακοπή λειτουργίας της, ήταν διαθέσιμη σε 63 χώρες για Android και iOS συσκευές, προγράμματα περιήγησης στον Ιστό και διάφορα media players (όπως το Sonos και το Chromecast).μικρογραφία|Η παγκόσμια διαθεσιμότητα (63 χώρες) του Google Play Music, πριν την διακοπή λειτουργίας του, τον Δεκέμβριο του 2020.
## Υποδοχή
Το 2013, το *[[Entertainment Weekly]]*, σε σύγκριση μιας σειράς από υπηρεσίες μουσικής έδωσε στο Google Play Music All Access "Β+" σκορ.

## Διακοπή λειτουργίας
Τον Δεκέμβριο του 2020, η υπηρεσία διέκοψε οριστικά την λειτουργία της και αντικαταστάθηκε από το YouTube Music και το Google Podcasts.

## Παραπομπές

Κατηγορία:Λογισμικό Android
Κατηγορία:Google (λογισμικά)
PlayStation Music

Το **PlayStation Music** είναι μια μουσική υπηρεσία συνεχούς ροής κατά παραγγελία που τροφοδοτείται από το Spotify. Παρέχει δωρεάν και προνομιούχα (συνδρομητική) πρόσβαση σε πάνω από 30 εκατομμύρια κομμάτια, είναι διαθέσιμη σε 41 αγορές μέσω του PlayStation Network για PlayStation 3, PlayStation 4, το Xperia tablet και των κινητών συσκευών. Η υπηρεσία αντικαθιστά την πρώην υπηρεσία μουσικής συνεχούς ροής, Music Unlimited.

## Δείτε επίσης
* PlayStation Βίντεο
* PlayStation Vue

## Παραπομπές


Κατηγορία:Sony
Κατηγορία:Ψηφιακός ήχος
Apple Music

μικρογραφία|Το λογότυπο του Apple Music
Το **Apple Music** είναι μια υπηρεσία music streaming, που αναπτύχθηκε από την Apple Incνα δουν και να ακούσουν τα υπάρχοντα κομμάτια που έχουν στο κινητό τους, σε λίστες αναπαραγωγής. Η υπηρεσία περιλαμβάνει επίσης μία πληθώρα διαδικτυακών ραδιοφωνικών σταθμών οι οποίοι εκπέμπουν ζωντανά σε περισσότερες από 200 χώρες, 24 ώρες την ημέρα. Η υπηρεσία ανακοινώθηκε στις 8 Ιουνίου του 2015, και ξεκίνησε στις 30 Ιουνίου από 100 χώρες σε όλο τον κόσμο. Νέοι συνδρομητές παίρνουν τρεις μήνες δωρεάν δοκιμή, ενώ αργότερα πληρώνουν 54,99€/μήνα.εναλλ.= Apple Music is available in over 100 countries|μικρογραφία|300x300εσ|Παγκόσμια διαθεσιμότητα του Apple Music

## Ανάπτυξη
Τον Ιανουάριο του 2016, το Apple Music έφτασε σε ένα σημαντικό ορόσημο των 10 εκατ. συνδρομητές που πληρώνουν, έξι μήνες μετά την έναρξη, το οποίο αυξήθηκε σε 11 εκατομμύρια συνδρομητές τον Φεβρουάριο, και 13 εκατ. ευρώ τον Απρίλιο. Μέχρι το 2019, έφτασε τους 60 εκατομμύρια.

Τον Φεβρουάριο του 2016, το Apple Music ήταν διαθέσιμο σε συνολικά 113 χώρες, φθάνοντας σε πολλές περιοχές του κόσμου, όπου ανταγωνίζονται streaming μουσικές υπηρεσίες που δεν είναι ακόμη διαθέσιμες.

## Συμβατότητα
Το Apple Music είναι συμβατό με iOS συσκευές που τρέχουν την έκδοση 8.4 ή νεότερη, iTunes version 12.2 ή μεταγενέστερη (OS X Mavericks ή αργότερα * Windows 7 ή νεότερη έκδοση), και το Apple Watch. Έκδοση για Android συσκευές και το Apple TV βγήκε στις 10 Νοεμβρίου 2015. 

## Παραπομπές


Κατηγορία:Λογισμικό Apple
Οδυσσέας (αποσαφήνιση)

Ο **[[Οδυσσέας]]** ήταν ήρωας του Τρωικού πολέμου. Με το όνομά του αναφέρονται επίσης τα εξής:

**[[Οδυσσέας (Τζέιμς Τζόις)|Οδυσσέας]]*, μυθιστόρημα
**[[Οδυσσέας (ταινία, 1967)|Οδυσσέας]]*, ταινία

## Αθλητικοί σύλλογοι
*Οδυσσέας Αγίας Βαρβάρας 
*Οδυσσέας Αναγέννησης
*Οδυσσέας Αυλιωτών
*Οδυσσέας Γαλατσίου
*Οδυσσέας Γλυφάδας
*Οδυσσέας Ιθάκης
*Οδυσσέας Κορδελιού
*Οδυσσέας Νυδριού

## Πρόσωπα

* Οδυσσέας Αγγελής
* Οδυσσέας Ανδρούτσος
* Οδυσσέας Βλαχοδήμος
* Οδυσσέας Βουδούρης
* Οδυσσέας Δημητριάδης
* Οδυσσέας Δημητρίου
* Οδυσσέας Ελύτης
* Οδυσσέας Εσκιτζόγλου
* Οδυσσέας Ιάλεμος
* Οδυσσέας Ιωαννίδης
* Οδυσσέας Κωνσταντινόπουλος
* Οδυσσέας Λαμψίδης
* Οδυσσέας Μουρ
* Οδυσσέας Μπέτσος
* Οδυσσέας Νεγροπόντης
* Οδυσσέας Παπασπηλιόπουλος
* Οδυσσέας Πετρόπουλος
* Οδυσσέας Φωκάς
Ιερά Μονή Οσίου Μελετίου

Η **Ιερά Μονή Οσίου Μελετίου** είναι ορθόδοξη γυναικεία μονή που ανήκει στην Ιερά Μητρόπολη Μεγάρων και Σαλαμίνος και βρίσκεται στη νοτιοανατολική πλευρά του όρους Πάστρας σε υψόμετρο 520 μέτρων και στα διοικητικά όρια του Δήμου Μάνδρας-Ειδυλλίας.

## Ιστορικά στοιχεία
Η Μονή Οσίου Μελέτιου πιθανότατα ιδρύθηκε στα τέλη του 11ου αιώνα, στη θέση μάλλον παλαιότερου μοναστηριού. Ιδρυτής της μονής ήταν ο Όσιος Μελέτιος, ο οποίος καταγόταν από την Καππαδοκία και ήταν οπαδός της πλήρους ακτημοσύνης, ενώ υπήρξε και αναμορφωτής του μοναστικού βίου. Εκτός από το κυρίως μοναστήρι, ίδρυσε και 24 εκκλησιαστικά μετόχια (παραλαύρια) σε διάφορες περιοχές της Αττικής, μερικά από τα οποία σώζονται έως σήμερα, ενώ άλλα είναι ερειπωμένα. Ο Όσιος Μελέτιος ήταν για τους κατοίκους της περιοχής προστάτης και θαυματουργός και τύχαινε ευρύτερης αναγνώρισης, καθώς ο αυτοκράτορας Αλέξιος Κομνηνός δώρισε στη μονή πηγές εσόδων. Ιστορική πηγή στην οποία απαντά το μοναστήρι είναι οι επιστολές του Μιχαήλ Χωνιάτη, καθώς αυτός ο λόγιος μητροπολίτης διατηρούσε τακτική αλληλογραφία με τον ηγούμενο της Μονής και την χαρακτήριζε ως "φιλόσοφον μάνδρα". Μετά τον θάνατό του την 1η Σεπτεμβρίου του 1105 ο Όσιος Μελέτιος τάφηκε εντός της μονής που ο ίδιος είχε ιδρύσει.

Με την πάροδο του χρόνου η μονή απέκτησε μεγάλη φήμη, έγινε σταυροπηγιακή και διατήρησε την ακμή της έως τον 16ο αιώνα, οπότε ανακαινίστηκε από τον Μητροπολίτη Αθηνών Νικάνορα. Στο πέρασμα των αιώνων υπέστη πολλές καταστροφές από επιδρομές και λεηλασίες και στα χρόνια μετά την απελευθέρωση παρήκμασε, ενώ το 1883 έγινε μετόχι της *[[Μονή Φανερωμένης Σαλαμίνας|Μονής Φανερωμένης Σαλαμίνας]]*. Ανασυστάθηκε το 1928 από τον Αρχιεπίσκοπο Αθηνών και το 1950 η μοναχική κοινότητα μετατράπηκε σε γυναικεία.

Η μονή πανηγυρίζει την 1η Σεπτεμβρίου, ημέρα εορτής του Οσίου Μελετίου.

## Αρχιτεκτονική
Το μοναστήρι σήμερα είναι ένα σύμπλεγμα  βυζαντινών και νεωτέρων κτιρίων που δένουν αρμονικά. Το καθολικό χρονολογείται στον 12ο αιώνα και είναι ένας μικρός ναός, σταυροειδής εγγεγραμμένος με τρούλο ο οποίος στηρίζεται πάνω σε τέσσερις κίονες. Στη νότια πλευρά βρίσκεται προσαρτημένο παρεκκλήσιο προς τιμή των Ταξιαρχών, ενώ εντός του ναού υπάρχει κρύπτη όπου βρίσκεται ο τάφος του οσίου Μελετίου.

Από την αρχική αγιογράφηση του ναού σώζονται μόνο ελάχιστα δείγματα. Οι υπάρχουσες τοιχογραφίες στον κυρίως ναό και στο νάρθηκα  χρονολογούνται στον 17ο αιώνα

## Φωτοθήκη

Holy Monastery of Osios Meletios 09.jpg|Η είσοδος της μονής
Holy Monastery of Osios Meletios 03.jpg|Η είσοδος του καθολικού
Holy Monastery of Osios Meletios 08.jpg|Εσωτερικός προαύλιος χώρος
Holy Monastery of Osios Meletios 07.jpg|Άποψη από το εσωτερικό



## Παραπομπές


## Βιβλιογραφία

* 
* Μπούρας Χαρ. και Λασκαρίνα Μπούρα, *Η Ελλαδική ναοδομία κατά τον 12ο αιώνα*, έκδ. Εμπορική Τράπεζα της Ελλάδος, Αθήνα 2001, σ. 232-240. ISBN 960-7059-12-3.
* Παπαδόπουλος Χ. *Όσιος Μελέτιος ο Νέος*, Αθήνα 1968. 
* Λάμπρος Σπ., ''Μιχαήλ Ακομινάτου του Χωνιάτου: Τα σωζόμενα'', τόμος Β΄, Αθήνα 1880, σ. 155 και 605.
* Deliyanni-Doris H., *Die Wandmalereien der Lite der Hosios Meletios*, Μόναχο 1975.

Κατηγορία:Μοναστήρια στην Αττική
Μελετιου
Κλεαρέτη Μαλάμου-Δίπλα

Η **Κλεαρέτη Μαλάμου-Δίπλα** (1898–1977) ήταν Ελληνίδα λογοτέχνισσα. Από μικρή ηλικία ασχολήθηκε με την ποίηση.

Έγραψε πολλά ποιήματα σε περιοδικά κι εφημερίδες. Έγραψε τις ποιητικές συλλογές "Στο διάβα μου", "Ιστορίες για μεγάλα παιδιά", "Ο Μεγάλος ποταμός", "Γυναικείες ψυχές" κ.α.
Επίσης δημοσίευσε μια συλλογή διηγημάτων με τίτλο "Για λίγη αγάπη", που βραβεύτηκε από την Ακαδημία Αθηνών.

## Παραπομπές


## Εξωτερικοί σύνδεσμοι
*Κλεαρέτη Μαλάμου-Δίπλα στον ''Πανδέκτη'', του Εθνικού Ιδρύματος Ερευνών.

Κατηγορία:Ελληνίδες ποιήτριες
Κατηγορία:Νεοέλληνες ποιητές
Λίπετσκ

Το **Λίπετσκ** (ρωσικά: Ли́пецк) είναι πόλη στη Ρωσία, διοικητικό κέντρο της περιφέρειας Λίπετσκ. Έχει πληθυσμό 486.000 κατοίκους. Το Λίπετσκ ιδρύθηκε το 1703. 
left|thumb|250px|Κύριο κτίριο του Κρατικό Πανεπιστήμιο του Λίπετσκ
Η πόλη βρίσκεται στις όχθες του ποταμού Βορόνεζ, στα 428 χλμ. νότιοανατολικά από τη Μόσχα. Την κύρια επιχείρηση της πόλεις αποτελεί το Νοβολίπετσκι Μεταλλουργικό Κομπινάτ.

## Παραπομπές


Κατηγορία:Πόλεις του Όμπλαστ του Λίπετσκ
Κατηγορία:Πρωτεύουσες ομόσπονδων ενοτήτων της Ρωσίας
Εντολή πώλησης

Η **εντολή πώλησης** ή **παραγγελία πελάτη** είναι μία εντολή που εκδίδεται από μία επιχείρηση προς έναν πελάτη. Μία εντολή πώλησης μπορεί να αφορά προϊόντα ή/και υπηρεσίες. Δεδομένης της ποικιλίας των επιχειρήσεων, αυτό σημαίνει ότι οι εντολές μπορούν να ολοκληρωθούν με διάφορους τρόπους. Σε γενικές γραμμές, οι τρόποι ολοκλήρωσης, με βάση τη σχέση μεταξύ απόδειξης παραγγελίας και παραγωγής, είναι οι εξής: 
*Ψηφιακό αντίγραφο – Τα προϊόντα είναι ψηφιακά και το απόθεμα βρίσκεται σε ένα ψηφιακό πρωτότυπο. Τα αντίγραφα δημιουργούνται βάσει της ζήτησης σε πραγματικό χρόνο και δίνονται άμεσα στους πελάτες.
*Κατασκευή προς αποθήκευση –Τα προϊόντα κατασκευάζονται και αποθηκεύονται σε αναμονή της ζήτησης. Τα περισσότερα προϊόντα για τον καταναλωτή περιέχονται εμπίπτουν σε αυτή την κατηγορία.
*Κατασκευή κατά παραγγελία  – Τα προϊόντα κατασκευάζονται ανάλογα με τις εισερχόμενες παραγγελίες. Αυτός είναι ο πιο διαδεδομένος τρόπος για προϊόντα κατά παραγγελία όπου τα σχέδια είναι γνωστά εκ των προτέρων.
*Παραμετροποίηση κατά  παραγγελία – Τα προϊόντα ρυθμίζονται ή συναρμολογούνται ανάλογα με τις ιδιαίτερες απαιτήσεις των πελατών, π.χ. Υπολογιστές.
*Σχεδιασμός κατά  παραγγελία – Κάποιο μέρος από το σχέδιο του έργου γίνεται αφότου γίνει η παραλαβή της παραγγελίας.
Η εντολή πώλησης είναι ένα εσωτερικό αρχείο της εταιρείας, που σημαίνει ότι δημιουργείται από την ίδια την εταιρεία. Μία εντολή πώλησης θα πρέπει να καταγράφει την αρχική εντολή αγοράς του πελάτη, η οποία είναι ένα εξωτερικό έγγραφο. Αντί να χρησιμοποιείται το έγγραφο παραγγελίας του πελάτη, μια εσωτερική φόρμα εντολής πώλησης επιτρέπει o εσωτερικός έλεγχος της ολοκλήρωσης να παρακολουθείται ως αύξων αριθμός παραγγελίας.  Η εντολή αγοράς του πελάτη είναι ένα αρχικό έγγραφο που ενεργοποιεί τη δημιουργία μιας εντολής πώλησης. Η εντολή πώλησης, καθώς είναι ένα εσωτερικό έγγραφο, μπορεί συνεπώς να περιέχει παραπάνω από μία εντολή αγοράς πελάτη. Σε ένα κατασκευαστικό περιβάλλον, μία εντολή πώλησης μπορεί να μετατραπεί σε εντολή εργασίας για να δείξει ότι είναι έτοιμη να ξεκινήσει η κατασκευή των προϊόντων που επιθυμεί ο πελάτης.

## Ηλεκτρονική εντολή πώλησης
Πολλές εντολές πώλησης δεν γίνονται πλέον έντυπα, αλλά διαβιβάζονται ηλεκτρονικά μέσω ενός εταιρικού δικτύου Intranet. Αυτές οι εντολές πώλησης μπορεί να επικοινωνούνται σε διάφορες εταιρικές εφαρμογές.
## Συνηθισμένοι τύποι εντολών
*Προσφορές 
*Εκτίμηση
*Εντολή επιστροφής 
*Αριθμός προϊόντος 
*Εντολή παραγγελίας κατά προτεραιότητα

## Ολοκλήρωση παραγγελίας πελάτη
Τα βήματα που απαιτούνται στην ολοκλήρωση των απαιτήσεων μιας εντολής πώλησης συνθέτουν τη διαδικασία ολοκλήρωσης της παραγγελίας.

## Δείτε επίσης
*Εντολή αγοράς
*Μάρκετινγκ
*Διαχείριση εφοδιαστικής αλυσίδας

Κατηγορία:Επιχειρήσεις
Κατηγορία:ERP
Κατηγορία:Βιομηχανία
Εντολη πωλησης
Μακιαγιόλι

Ο όρος **μακιαγιόλι** χρησιμοποιήθηκε με μειωτική σημασία αρχικά, για να χαρακτηρίσει μια ομάδα καλλιτεχνών της τοπιογραφίας, που χωρίς να προσέχουν το σχέδιο και τα περιγράμματα, απλώνουν το χρώμα στα έργα τους κατά προσέγγιση γιατί κύριος σκοπός τους είναι να αναδείξουν τις χρωματικές σχέσεις. Έτσι σαν *μακιαγιόλι* χαρακτηρίζεται τόσο η παραπάνω τεχνική της ζωγραφικής όσο και οι ζωγράφοι της Φλωρεντίας που την χρησιμοποίησαν, μεταξύ του 1855 και του 1870. Η πρώτη αναφορά έγινε στις 3 Νοεμβρίου 1862 σε άρθρο ανώνυμου δημοσιογράφου στην «Εφημερίδα του Λαού» της Φλωρεντίας με το οποίο προσδιόριζε σαν μαγιακιόλι τους ζωγράφους αυτούς που συγκεντρώνονταν στο καφέ Μικελάτζελο (*Caffè Michelangiolo*) κοντά στη Σάντα Μαρία ντελ Φιόρε. Η ομάδα των ζωγράφων αποδέχεται την πρόκληση, ιδιοποιούνται το όνομα, του προσδίδουν θετική σημασία και υπερασπιζόμενοι τη ζωγραφική της «κηλίδας» αντιτίθενται στην τότε επικρατούσα ακαδημαϊκή ζωγραφική, επιζητώντας την άμεση και αυθόρμητη σχέση με τη φύση. Οι ίδιοι αυτοαποκαλούνταν αρχικά «Εφετιστές» (ιταλ. *Effettisti*), πιθανόν από τη γαλλική λέξη *effet*.

Οι Γάλλοι ζωγράφοι Κορό και Κουρμπέ με τις συχνές επισκέψεις και τα έργα τους στην Ιταλία επήρεασαν σε μεγάλο βαθμό τους μακιαγιόλι και την τεχνική τους η οποία μπορεί να θεωρηθεί προοάγγελος κατά κάποιον τρόπο της τεχνική των γάλλων ιμπρεσιονιστών. Η θεματολογία των μακιαγιόλι είναι κυρίως τα τοπία αλλά ασχολούνται και με πορτρέτα, καθημερινές σκηνές (βλ. ρωπογραφία) και ιστορικά θέματα. Αρκετοί, μάλιστα, από αυτούς συμμετείχαν ενεργά σε ενθικοαπελευθερωτικά κινήματα της εποχής τους. Οι Τζουζέππε Αμπάτι, Κριστιάνο Μπάντι, Οντοάρντο Μποράνι, Βιτσέντσο Καμπάνια, Τζοβάννι Φαττόρι, Σιλβέστρο Λέγκα, Σερνέζι και Τελέμακο Σινιορίνι αναφέρονται σαν κυριότεροι εκπρόσωποι, ενώ αρκετά έργα τους εκτίθενται στη Πινακοθήκη Νεότερης Τέχνης του Παλάτσο Πίττι της Φλωρεντίας. 

## Παραπομπές


Κατηγορία:Τοπιογραφία
Κατηγορία:Καλλιτεχνικά ρεύματα
Κατηγορία:Μοντέρνα τέχνη
Κατηγορία:Ζωγραφική στην Ιταλία
Άλκης Αγγελόγλου

Ο **Άλκης Αγγελόγλου** ήταν λογοτέχνης και δημοσιογράφος. Γεννήθηκε στη Σάμο το 1915. 

Εργάστηκε στο Λονδίνο, στον ραδιοφωνικό σταθμό του BBC. 

Εμφανίστηκε στα γράμματα στις ημέρες της γερμανικής κατοχής (1943), οπότε μαζί με τον Αστέρη Κοββατζή και άλλους αξιόλογους συνεργάτες εξέδωσε το περιοδικό "Φιλολογικά Χρονικά".

Την ίδια χρονιά κυκλοφόρησε και δύο συλλογές διηγημάτων του με τίτλο "Εαρινό" και "Αμαρτωλοί". Σ' αυτές προστέθηκε μία τρίτη ("Τα κυπαρισσόμηλα") και το [952 κυκλοφόρησε το έργο του, τη "Ρωμιοσύνη" (νουβέλα εξαίρετης πνοής και πλοκής). Τις εντυπώσεις του από την Αγγλία τις συγκέντρωσε σε έναν τόμο, που κυκλοφόρησε με τίτλο "Ταξίδι χωρίς χάρτες" και που σημείωσε επιτυχία για τον πρωτότυπο τρόπο, με τον οποίο ο συγγραφέας έβλεπε τα καθημερινά γεγονότα από την δική του οπτική γωνία

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα
Γιοσκάρ Ολά

Η **Γιοσκάρ Ολά** (ρωσικά: Йошкар-Ола, μάρι: *Йошкар* - κόκκινη, *Ола* - πόλη) είναι πόλη στη Ρωσία, πρωτεύουσα της Δημοκρατίας της Μαρί Ελ. Έχει πληθυσμό 265.044 κατοίκους. Ιδρίθηκε το 1584 ως στρατιωτική στερέωση από τον τσάρο του Ρωσικού Βασιλείου τον Φιόντορ (Θεόδωρος) Α΄ Ιωάννοβιτς στην περιοχή του Βολγαβιάτκας, στις όχθες του ποταμού Μικρή Κοκσάγκα. Πριν το 1919 η πόλη ονομάζοταν *Τσαργιοβοκοκσάϊσκ*, από το 1919 εώς το 1927 - *Κρασνοκοκσάϊσκ*.
left|250px|thumb|Το ποταμός Μικρή Κοκσάγκα
Σημερινή Γιοσκάρ Ολά είναι μεγάλο βιομηχανικό, πολιτιστικό και επιστημονικό κέντρο της χώρας. Αποτελεί ένα από τα κέντρα των φιννοουγγρικών λαών. 

## Γεωγραφία
### Κλίμα



## Παραπομπές


Κατηγορία:Πόλεις της Μαρί Ελ
Κυβερνείο Καΐρου

To **Κυβερνείο του Καΐρου** (*[[αραβικά]] : محافظة القاهرة,* λατινική μεταγραφή *Muhāfazat al-Qāhira*) είναι διοικητική διαίρεση (Κυβερνείο) της Αιγύπτου με πρωτεύουσα το Κάιρο. Είναι αστικό κυβερνείο, περιλαμβάνει μόνο την πόλη, με πληθυσμό 7.786.640 κατοίκους κι έκταση 3,085 τ.χλμ..

## Ιστορία
Το 1913 το κυβερνείο είχε 654.476 κατοίκους κι έκταση 111 τ.χλμ., στην απογραφή του 1937 είχε 1.307.422 κατοίκους κι έκταση 161 τ.χλμ., στην απογραφή του 1947 είχε την ίδια έκταση και πληθυσμό 2.090.654 κατοίκους.

Το 2008 αποσπάστηκε από το κυβερνείο η πόλη Χελουάν για να σχηματίσει το Κυβερνείο Χελουάν, το 2012 καταργήθηκε το Κυβερνείο Χελουάν και τα εδάφη του προσαρτήθηκαν στο κυβερνείο Καΐρου.

## Παραπομπές


Κατηγορία:Κυβερνεία της Αιγύπτου
Αιθιοπικό υψίπεδο

thumb|right|250px
Το **Αιθιοπικό (Αβησσυνιακό) υψίπεδο** είναι ορεινό σύστημα στα βορειοανατολικά της Αφρικής στην Αιθιοπία, Ερυθραία και στα βορειά της Σομαλίας. Το μέσο ύψος είναι 2.000-3.000 μέτρα. Η υψηλότερη κορυφή είναι το Ρας Ντασέν που έχει ύψος 4.550 μέτρα και αποτελεί την τέταρτη κατά ύψος μεγαλύτερη κορυφή στην Αφρική. Το υψίπεδο καμιά φορά ονομάζεται «Η στέγη της Αφρικής». 

Το Αιθιοπικό υψίπεδο είναι ο τόπος της καταγωγής του καφεόδεντρου. Τα ορυκτά του υψιπέδου είναι χρυσός, λευκόχρυσος, θείο, σίδηρος, λιγνίτης, γύψος, ασβεστόλιθος και χαλκός.

Κατηγορία:Βουνά της Αιθιοπίας
Κώστας Αθάνατος

Ο **Κώστας Αθάνατος** (Καλαμάτα, 1896 - Παρίσι, 1966) ήταν διακεκριμένος δημοσιογράφος, λογοτέχνης, ιστοριογράφος. Το πραγματικό του όνομα ήταν Κώστας Καραμούζης. Είχε εκπροσωπήσει τη χώρα σε διάφορα δημοσιογραφικά συνέδρια στο εξωτερικό και είχε διατελέσει ανταποκριτής αθηναϊκών εφημερίδων και ακόλουθος Τύπου ελληνικών πρεσβειών. Διακρίθηκε σε όλες τις δημοσιογραφικές θέσεις (αρθρογράφος, χρονογράφος, απεσταλμένος, αρχισυντάκτης, διευθυντής) και ίδρυσε τρεις ημερήσιες αθηναϊκές εφημερίδες ("Ημερήσιος Τύπος", "Ελεύθερος Άνθρωπος", "Ελεύθερος Λόγος"). Για την πολύτιμη προσφορά του τιμήθηκε με το Εθνικό Αριστείο Γαλλικής Ακαδημίας της Ιστορίας. Τα γνωστότερα από τα βιβλία που έγραψε ήταν: "Θλιμμένοι θεοί", "Διατί ηττήθημεν", "Το κίνημα της Χίου", "Περπατώντας στη Δόξα", "Αττίλας". Ο Κώστας Αθάνατος πέθανε στο Παρίσι το 1966.

## Έργα
Μερικά από τα έργα του:
*Περπατώντας η δόξα, Αθήνα, 1920
*Διατί ηττήθημεν, Αθήνα, 1922
*Το Εθνικόν Κίνημα Χίου και Μυτιλήνης, Αθήνα, 1923
*Θλιμμένοι θεοί, Αθήνα, 1925
*Αττίλας

Μεταφράσεις
*Ομήρου Ιλιάδα, Αθήνα, εκδ. Ελεύθερος Άνθρωπος, 1932
*Ομήρου Οδύσσεια, Αθήνα, εκδ. Ελεύθερος Άνθρωπος, 1932

## Αναφορές


Κατηγορία:Έλληνες δημοσιογράφοι του 20ού αιώνα
Γιένσεπινγκ

Το **Γιένσεπινγκ** (σουηδικά:: Jönköping) είναι πόλη στο νότιο τμήμα της Σουηδίας, στις όχθες της λίμνης Βέττερν. Μία από τις μεγαλύτερες πόλεις της ιστορικής περιφέρειας Σμόλαντ. Στο Γιένσεπινγκ βρίσκεται το βιομηχανικό κέντρο Χουσκβάρνα. Εδώ βρίσκονται τα καταστήματα των μεγαλύτερων εταιρειών όπως το IKEA και το Electrolux.

left|1000px|thumb|Πανόραμα του Γιένσεπινγκ

## Εξωτερικοί σύνδεσμοι

## Παραπομπές


Κατηγορία:Πόλεις της Σουηδίας
Περιοχή Κιλόλο

Η **Περιοχή Κιλόλο** (Αγγλικά: ***Kilolo District''')'', [[Σουαχίλι γλώσσα|Σουαχίλι]]: ***Wilaya ya Kilolo**''), είναι μία από τις τέσσερις επαρχίες στην [[Περιφέρεια Ιρίνγκα]] ''(Iringa Region)'' της [[Τανζανία]]ς. Στα βόρεια και ανατολικά συνορεύει με την [[Περιφέρεια Μορογκόρο]] ''(Morogoro Region)'', στα νότια από την [[Περιοχή Μουφίντι]] ''(Mufindi District)'' και δυτικά από την [[Αγροτική Περιοχή Ιρίνγκα]] ''(Iringa Rural District)''.

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Κιλόλο*' *(Kilolo District)* ήταν 218.130 άτομα.

==Διοικητικές υποδιαιρέσεις==

===Εκλογικές περιφέρειες===
Για τις βουλευτικές εκλογές, η Τανζανία χωρίζεται σε εκλογικές περιφέρειες. Κατά τις εκλογές του 2010, η Περιοχή Κιλόλο, είχε μία εκλογική περιφέρεια:
* Εκλογική Περιφέρεια Κιλόλο

===[[Διοικητικές υποδιαιρέσεις της Τανζανίας|Τομείς]]===

===Τμήματα===
Από το 2012, η Περιοχή Κιλόλο διαιρείται διοικητικά σε εικοσιδύο [[Διοικητικές υποδιαιρέσεις της Τανζανίας|Τμήματα]] (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

==Οι πρώτοι Έλληνες καλλιεργητές πύρεθρου στην περιοχή== 
Το [[πύρεθρον]] ευδοκιμεί σε ορεινά και ψυχρά μέρη με άφθονες βροχές. Τα τμήματα *Boma la Ng'ombe* και *Dabaga*, είναι τα καταλληλότερα, για την καλλιέργεια του πύρεθρου. Κατά το 1950, σε ολόκληρη την τότε [[Τανγκανίκα]], υπήρχαν μόλις τρεις Έλληνες καλλιεργητές, οι: 

==Δείτε επίσης==
* [[Διοικητικές υποδιαιρέσεις της Τανζανίας]]
* [[Περιφέρεια Ιρίνγκα]]
* [[Ιρίνγκα (πόλη)|Ιρίνγκα]]

==Εικόνες==
<gallery class="center" caption="" widths="250px" heights="250px">
Αρχείο:Through the dark continent - or, The sources of the Nile around the great lakes of equatorial Africa and down the Livingstone River to the Atlantic Ocean (1899) (14598513427).jpg|Κατασκήνωση στο Κιλόλο (1899). 
Αρχείο:Moutain Marsh Widowbird flying.jpg|*Euplectes psammocromius* σε πτήση πλησίον του ποταμού *Mtitu''.
Αρχείο:Kilolo district.jpg|Περιοχή Κιλόλο.


## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Ιρίνγκα
Κατηγορία:Επαρχίες της Τανζανίας
Κυβερνείο Καλγιούμπια

To **Κυβερνείο Καλγιούμπια** (*[[αραβικά]] :محافظة القليوبية el-Alyobeyya*) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μπένχα. Έχει πληθυσμό 4.237.003 κατοίκους κι έκταση 1001 τ.χλμ.. 

## Γεωγραφία
Βρίσκεται στο Δέλτα του Νείλου, δίπλα στο Κάιρο και μεγάλο μέρος του κυβερνείου είναι τμήμα του Μητροπολιτικού Καΐρου. Συνορεύει με το Κυβερνείο Γαρμπία, στα ανατολικά με το Κυβερνείο Σαρκία, στα νότια με το Κυβερνείο Καΐρου και δυτικά με το Κυβερνείο Μενούφια.

## Ιστορία
Το 1913 το κυβερνείο είχε 434,575 κατοίκους κι έκταση 923 τ.χλμ., στην απογραφή του 1937 είχε 607.304 κατοίκους κι έκταση 953 τ.χλμ., στην απογραφή του 1947 είχε την ίδια έκταση και πληθυσμό 693.908 κατοίκους.

## Παραπομπές


Κατηγορία:Κυβερνεία της Αιγύπτου
Περιοχή Μουφίντι

Η **Περιοχή Μουφίντι** (Αγγλικά: *Mufindi District*, Σουαχίλι: *Wilaya ya Mufindi*), είναι μία από τις τέσσερις επαρχίες στην Περιφέρεια Ιρίνγκα της Τανζανίας. Στα βόρεια συνορεύει με την Περιοχή Κιλόλο *(Kilolo District)* και την Αστική Περιοχή Ιρίνγκα *(Iringa Urban District)*, στα νότια από την Περιφέρεια Ντζόμπε *(Njombe Region)*
), στα ανατολικά με την Περιφέρεια Μορογκόρο *(Morogoro Region)* και στα δυτικά από την Περιφέρεια Σινγκίντα *(Singida Region)*.

Κατά το 2002, ο πληθυσμός στην **Επαρχία Μουφίντι** *(Mufindi District)* ήταν 283.032 άτομα.

## Γεωγραφία
Το Μουφίντι είναι ορεινό, με ένα από τα πιο ψυχρά και πιο βροχερά κλίματα στην Τανζανία. Ανάμεσα στα άλλα, η περιοχή είναι γνωστή για το τσάι της και τις βιομηχανίες ξυλείας.

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Τανζανία χωρίζεται σε εκλογικές περιφέρειες. Κατά τις γενικές εκλογές του 2015, η Περιοχή Μουφίντι είχε τρεις εκλογικές περιφέρειες: 
* εκλογική περιφέρεια Βόρειου Μουφίντι,
* εκλογική περιφέρεια Νότιου Μουφίντι και
* εκλογική περιφέρεια Μαφίνγκα *(Mafinga)*.

### Τομείς

### Τμήματα
Από το 2002, η Περιοχή Μουφίντι διαιρείται διοικητικά σε είκοσι οκτώ Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ιρίνγκα
* Ιρίνγκα

## Εικόνες

Αρχείο:Landscape at Mufindi, Tanzania.jpg|Θέα των τεϊοκτημάτων στην Επαρχία Μουφίντι.
Αρχείο:Mufindi tea farm.JPG|Τεϊόκτημα στην Επαρχία Μουφίντι.
Αρχείο:Malangali secondary school (3203056168).jpg|Κτιριακές εγκαταστάσεις του Γυμνασίου στο Μαλανγκάλι *(Malangali)*.
Αρχείο:Resting at the Ruaha river near Malangali (3182283694).jpg|Ξεκουράζοντας τα πόδια, στον Ποταμό Ρουάχα *(Ruaha river)*, πλησίον του Μαλανγκάλι *(Malangali)*. 


## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Ιρίνγκα
Κατηγορία:Επαρχίες της Τανζανίας
Κουργκάν

Το **Κουργκάν** (ρωσικά: *Курга́н*) ειναί η πόλη της Ρωσικής Ομοσπονδίας και κέντρο της περιφέρειας Κουργκάν. Έως το 1738 ονομαζόταν *Τσαριόβο Γκοροντόστσε*, και έως το 1782 *Κουργκάνσκαγια Σλομποντά*. Έχει πληθυσμό 325.000 κατοίκους. Βρίσκεται στις όχθες του ποταμού Τομπόλ. Αποτελεί κύριο οικονομικό, επιστημονικό και πολιτιστικό κέντρο της Ουραλικής Ομοσπονδιακής Περιοχής.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Κουργκάν
Κατηγορία:Πρωτεύουσες ομόσπονδων ενοτήτων της Ρωσίας
Γιάννης Αγγελόπουλος (ποδοσφαιριστής)

Ο **Γιάννης Αγγελόπουλος** (γενν. Νίκαια, 1969) είναι Έλληνας παλαίμαχος ποδοσφαιριστής που αγωνιζόταν κυρίως ως αμυντικός. Από το 2007 μέχρι και σήμερα, είναι τεχνικός διευθυντής στην Π.Α.Ε. Ατρόμητος Αθηνών.

## Ποδοσφαιρική καριέρα
Ο Γιάννης Αγγελόπουλος ξεκίνησε το ποδόσφαιρο από τις ακαδημίες της Προοδευτικής, σε ηλικία 13 χρονών, έπειτα από παρότρυνση του πατέρα του, χρόνια φίλαθλος της ομάδας, ο οποίος τον έπερνε μαζί του από πολύ μικρό στο γήπεδο. Ξεκίνησε το 1982 από το παιδικό και με την ενηλικίωση του το 1987, ο προπονητής του όλο αυτό το διάστημα στις ακαδημίες Βασίλης Τερκεσίδης, τον προώθησε σε ηλικία 18 ετών στην ανδρική ομάδα. Με την Προοδευτική αγωνίστηκε σε όλη τη διάρκεια της ποδοσφαιρικής καριέρας του, επί πολλά έτη ως αρχηγός, αγωνιζόμενος σε Γ', Β' και Α' Εθνική, μέχρι το 2004 που σταμάτησε το ποδόσφαιρο. Το 2002, σύμφωνα με τα Ποδοσφαιρικά βραβεία ΠΣΑΠ, αναδείχθηκε καλύτερος ποδοσφαιριστής στη Β' Εθνική. Το 1992, ο προπονητής της ΑΕΚ, Ντούσαν Μπάγεβιτς, έδειξε ενδιαφέρον, αλλά ο ίδιος ποτέ δεν αποχώρησε από την Προοδευτική, όπου με τα χρώματά της είχε συνολικά 341 συμμετοχές, αποτελώντας έναν από τους ποδοσφαιριστές με τις περισσότερες συμμετοχές στην ιστορία του συλλόγου.

Ως ποδοσφαιριστής διακρίθηκε για το πάθος και την φυσική του κατάρτιση, ενώ εκτός από αμυντικός, αγωνίστηκε και σε άλλες θέσεις όταν το είχε ανάγκη η ομάδα. Η εξαιρετική του φυσική κατάσταση τον βοηθούσε να αντεπεξέλθει, ενώ ήταν γρήγορος στις αντιδράσεις του, αφοσιωμένος και πάντα με πνεύμα αγωνιστικότητας.

## Μετά το ποδόσφαιρο
Με το τέλος της ποδοσφαιρικής του καριέρας το 2004, συνέχισε στην Προοδευτική από το πόστο του τεχνικού διευθυντή και μάνατζερ της Π.Α.Ε. Προοδευτικής. Τον Ιούλιο του 2007 ανέλαβε τεχνικός διευθυντής της Π.Α.Ε. Ατρομήτου Αθηνών, έπειτα από πρόταση του προέδρου της Γιώργου Σπανού, θέση την οποια διατηρεί μέχρι σήμερα.

Παράλληλα, δραστηριοποιείται και με τον Σύλλογο Βετεράνων Ποδοσφαιριστών Προοδευτικής.

## Παραπομπές


## Πηγές
* Συνεντεύξεις Γιάννη Αγγελόπουλου στην εφημερίδα *"Η ΦΩΝΗ ΤΗΣ ΠΡΟΟΔΕΥΤΙΚΗΣ"*, του Σ.Φ. Προοδευτικής

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Ευάγγελος Βλασσόπουλος

Ο **Ευάγγελος Βλασσόπουλος** (7 Ιουλίου 1935 - 18 Ιουλίου 2002), του Νικολάου, ήταν Έλληνας γιατρός και πολιτικός, βουλευτής του ΠΑΣΟΚ στη Λευκάδα. Η θητεία του στο ελληνικό Κοινοβούλιο διακόπηκε με τον θάνατό του.

## Σταδιοδρομία
Γεννήθηκε το 1935 στον Άγιο Πέτρο Λευκάδας.  Σπούδασε ιατρική στο Πανεπιστήμιο των Αθηνών.

Εξελέγη πρόεδρος του Ιατρικού Συλλόγου Πειραιά το 1977 και παρέμεινε στη θέση αυτή επί μία οκταετία.

Από το 1993 ως το 1996 ήταν πρόεδρος του Εθνικού Οργανισμού Προνοίας και νωρίτερα, του Οίκου του Ναύτου.
Εξελέγη βουλευτής Λευκάδας με το ΠΑΣΟΚ (στο οποίο ανήκε από ιδρύσεώς του), αρχικά στις εκλογές του 1996 και επανεξελέγη το 2000.

Πέθανε σε ηλικία 67 ετών στις 18 Ιουλίου 2002. Κηδεύτηκε δύο ημέρες μετά (20 Ιουλίου) από τον Μητροπολιτικό Ναό Αγίας Τριάδος του Πειραιώς. Ήταν παντρεμένος με τη Θεονίτσα Κακογιάννη και απέκτησαν 2 κόρες.

Την έδρα του στη Βουλή κατέλαβε ο Γεώργιος Κτενάς.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λευκάδας
Κατηγορία:Έλληνες ιατροί του 20ού αιώνα
RedTube

Το **RedTube** είναι ιστοσελίδα επιφόρτωσης πορνογραφικών βίντεο, το οποίο τον Σεπτέμβριο του 2009, ήταν στον κατάλογο των 100 ιστοσελίδων με τις περισσότερες επισκέψεις. Τον Ιούνιο του 2010 είχε πέσει η κατάταξη του και δεν ανήκε πλέον στις 100 ιστοσελίδες με τις περισσότερες επισκέψεις, αλλά έκανε μια επιστροφή στα μέσα του 2012. Η δημοτικότητά του έχει αποδοθεί στο μη σεξουαλικό του όνομα, το οποίο είναι αναφορά στο μη-πορνογραφικό YouTube. Η ιστοσελίδα βασίζεται στο Χιούστον του Τέξας και έχει εξυπηρετητές σε Σαν Φρανσίσκο και τη Νέα Ορλεάνη.

## Θεατές
Από το 2009, τρεις από τις μεγαλύτερες ιστοσελίδες πορνό "RedTube, το YouPorn και το Pornhub — συλλογικά έχουν μόνο 100 εκατομμύρια μοναδικούς επισκέπτες". 

## Απόκτηση
Η Manwin κατατεθεί συγχώνευση για την απόκτηση RedTube.com από Bright Imperial Ltd στις 31 ιουλίου 2013.

## Παραπομπές


Κατηγορία:Ερωτικοί και πορνογραφικοί ιστότοποι